
УнагъуэщIэхэм папщIэ
сом мелуан 75-м щIигъу
Адыгей.УФ-м и Правительствэм хэгъуэгухэм тригуэшащ 2017 гъэм унагъуэщIэхэм псэупIэ къащэхун е яухуэн папщIэ иратыну ахъшэр. А унафэм ипкъ иткIэ, Адыгейм къыIэрыхьэнущ сом мелуан 75,6-рэ.
Адыгейм и Правительствэм щыгъуазэ дызэрищIамкIэ, а мылъкум и фIыгъэкIэ унагъуэщIэ 300-м я псэупIэхэр ирагъэфIэкIуэнущ. Республикэ, муниципальнэ бюджетхэм къыхэкIынущ сом мелуани 100. Иджыри сом мелуани 130-рэ хухахынущ сабий зеиншэхэм унэ е фэтэр къыхуащэхуным.
Мы Iуэхур зэфIагъэкIыныр зи къалэнхэм хуагъэуващ мылъкур къызэрагъэсэбэпым, ухуэныгъэхэм я фIагъым ткIийуэ кIэлъыплъыну, унагъуэщIэхэмрэ сабий зеиншэхэмрэ чэзум гъэувынымкIэ лэжьыгъэр нэфI-ней хамылъхьэу ирагъэкIуэкIыну.
ПаркыщIэ къызэIуахынущ
Къэрэшей-Шэрджэс. Республикэм и щыхьэрым 2017 гъэм и кIэухым ирихьэлIэу къыщызэIуахынущ КъШР-м щыяпэ агропромышленнэ парк. Абы метр зэбгъузэнатIэ мини 2-рэ 700-рэ къызэщIиубыдэнущ.
— Агропаркыр Черкесск и ищхъэрэ лъэныкъуэм и хьэблэщIэм щаухуэнущ. Республикэм и мэкъумэшыщIэхэм къалэжьхэр абдежым езыхэм щащэфынущ дэлэл хэмыту. ЩIыпIэм щаухуэнущ ты-куэн 750-рэ, яхуэмыщар щахъумэнухэр, — жиIащ КъШР-м экономикэ зыужьыныгъэмкIэ и министр НэкIуэхъу Алий.
УЭРДОКЪУЭ Женя.
